Letsetsa SARS Contact Centre ho 0800 00 7277 kapa o etele lekala la hao le haufi la SARS. Etsa bonnete ba hore o tla ka tsohle tse amehang. 6 E le gore batho ba ba nang le boleo ba ikanye ditsholofetso tsa gagwe, Jehofa Modimo le ene o ne a dira maikano a dirisa dipolelwana tse di jaaka, “‘Jaaka ke tshedile’ go bua Morena Molaodimogolo Jehofa.” (Esek. 17:16) Baebele e tlhalosa makgetlho a a fetang 40 a mo go one Jehofa Modimo a neng a dira maikano. Gongwe sekai se se itsegeng thata ke fa Modimo a ne a dirisana le Aborahame. Mo dingwageng di le dintsi tse di fetileng, Jehofa o ne a dira ditsholofetso di le mmalwa tsa kgolagano le Aborahame tse di bontshang gore Losika lo lo solofeditsweng lo ne lo tla tswa mo go Aborahame, ka morwawe e bong Isake. (Gen. 12:1-3, 7; 13:14-17; 15:5, 18; 21:12) Morago ga foo, Jehofa o ne a tlisetsa Aborahame teko e kgolo, a mo laela gore a ntshe morwawe yo o rategang setlhabelo. Kwantle ga go diega, Aborahame o ne a ikobela Modimo mme o ne a tloga a ntsha Isake setlhabelo fa moengele wa Modimo a ne a mo thibela. Go tswa foo Modimo o ne a dira maikano ano: “Ruri ke ikana ka nna . . . gore ka lebaka la gore o dirile selo seno le gore ga o a gana ka morwao, morwao yo o esi fela, ruri ke tla go segofatsa e bile ke tla ntsifatsa losika lwa gago jaaka dinaledi tsa magodimo le jaaka moshawa o o fa losing lwa lewatle; mme losika lwa gago lo tla rua kgoro ya baba ba lone. Mme setšhaba sotlhe sa lefatshe se tla itshegofatsa ka losika lwa gago ka ntlha ya gore o reeditse lentswe la me.”—Gen. 22:1-3, 9-12, 15-18.